ai4bharat/Pralekha huggingface dataset:
প্রধানমন্ত্রীরদপ্তর
সতর্কতা ও দূর্নীতি দমন সংক্রান্ত জাতীয় সম্মেলনের উদ্বোধন করবেন প্রধানমন্ত্রী
নয়াদিল্লি, ২৫ অক্টোবর, ২০২০
প্রধানমন্ত্রী শ্রী নরেন্দ্র মোদী আগামী মঙ্গলবার, ২৭ তারিখ বিকেল ৪-৪৫ মিনিটে ভিডিও কনফারেন্সের মাধ্যমে সতর্কতা ও দূর্নীতি দমন সংক্রান্ত জাতীয় সম্মেলনের উদ্বোধন করবেন। এই সম্মেলনের মূল ভাবনা 'সতর্ক ভারত, সমৃদ্ধ ভারত'।
সম্মেলনের উদ্বোধনী অনুষ্ঠান নিম্নলিখিত লিঙ্কে ক্লিক করে সরাসরি দেখা যেতে পারে :
https://pmindiawebcast.nic.in/
প্রেক্ষাপট
কেন্দ্রীয় তদন্ত সংস্থা, সিবিআই প্রতি বছর ২৭ অক্টোবর থেকে ২ নভেম্বর পর্যন্ত সতর্কতা সপ্তাহ উদযাপন উপলক্ষে এই জাতীয় সম্মেলনের আয়োজন করে থাকে। সম্মেলনে সতর্কতা সম্পর্কিত বিভিন্ন বিষয়, অখণ্ডতা রক্ষার ভারতের অঙ্গীকার এবং সাধারণ মানুষের অংশগ্রহণের মাধ্যমে জনজীবনে সততার মতো বিষয়গুলিতে সচেতনতা গড়ে তোলার ওপর জোর দেওয়া হবে।
তিনদিনের এই সম্মেলনে বিদেশি ভূখণ্ডে তদন্তের ক্ষেত্রে চ্যালেঞ্জ; দুর্নীতির বিরুদ্ধে পদ্ধতিগত নিয়ন্ত্রণমূলক ব্যবস্থা হিসেবে প্রতিরোধমূলক সতর্কতা কাঠামো গড়ে তোলা; আর্থিক অন্তর্ভুক্তিকরণের জন্য পদ্ধতিগত মানোন্নয়ন; ব্যাঙ্ক জালিয়াতি ঠেকানো; অগ্রগতির চালিকাশক্তি হিসেবে যথোপযুক্ত অডিট বা হিসাবনিকাশ সহ দুর্নীতি দমন আইনে সর্বশেষ সংশোধনের মতো বিষয়গুলি নিয়ে আলোচনা হবে। এছাড়াও, বৈঠকে দুর্নীতির বিরুদ্ধে লড়াই আরও জোরদার করা; তদন্তের কাজে যুক্ত কর্মী-আধিকারিকদের দক্ষতা বৃদ্ধি ও প্রশিক্ষণ; বিভিন্ন তদন্তকারী সংস্থার মধ্যে সমন্বয়সাধন; আর্থিক অপরাধের ক্ষেত্রে নিত্যনতুন ধারা, সাইবার অপরাধ এবং সীমান্ত পারের সংগঠিত অপরাধ নিয়ন্ত্রণে তদন্তকারী সংস্থাগুলির মধ্যে সেরা পন্থাপদ্ধতি বিনিময় ও অভিজ্ঞতা আদানপ্রদানের মতো বিষয়গুলিও সম্মেলনের আলোচ্যসূচিতে অগ্রাধিকার পাবে।
নীতিপ্রণেতা এবং চিন্তাবিদরা এক অভিন্ন মঞ্চ হিসেবে এই সম্মেলনে যোগ দেবেন। এঁরা সতর্কতামূলক ব্যবস্থা গ্রহণ তথা পদ্ধতিগত মানোন্নয়নের মাধ্যমে দূর্নীতির বিরুদ্ধে লড়াইয়ে সুচিন্তিত পরামর্শ সকলের সঙ্গে ভাগ করে নেবেন। ভারতে সহজে ব্যবসা-বাণিজ্যের অনুকূল বাতাবরণ গড়ে তোলার লক্ষ্যে এই সম্মেলন তাৎপর্যপূর্ণ হয়ে উঠবে বলে মনে করা হচ্ছে।
সম্মেলনের উদ্বোধনী সভায় কেন্দ্রীয় মন্ত্রী ডঃ জিতেন্দ্র সিং ভাষণ দেবেন।
সম্মেলনে অংশগ্রহণকারীদের মধ্যে রয়েছেন দুর্নীতি দমন শাখাগুলির প্রধান, ভিজিল্যান্স ব্যুরোর প্রধান, আর্থিক অপরাধ দমন শাখার প্রধান এবং রাজ্য / কেন্দ্রশাসিত অঞ্চলগুলির সিআইডি-র প্রধানরা। কেন্দ্রীয় ভিজিল্যান্স আধিকারিক এবং কেন্দ্রীয় গোয়েন্দা সংস্থা, সিবিআই-এর আধিকারিকরাও সম্মেলনে যোগ দেবেন। উদ্বোধনী সভায় রাজ্য / কেন্দ্রশাসিত অঞ্চলগুলির মুখ্য সচিবরা ছাড়াও পুলিশের মহানির্দেশকরা যোগ দেবেন।
CG/BD/DM
(
প্রধানমন্ত্রীরদপ্তর
উত্তরপ্রদেশের ইটাওয়ায় স্বনিধি মহোৎসব আয়োজনের প্রশংসা করেছেন প্রধানমন্ত্রী
নতুন দিল্লি, ২ জুন, ২০২৩
প্রধানমন্ত্রী শ্রী নরেন্দ্র মোদী উত্তরপ্রদেশের ইটাওয়ায় স্বনিধি মহোৎসবের আয়োজন করায় সংশ্লিষ্ট সকলের প্রশংসা করেছেন। এই অনুষ্ঠানে যেসব সুবিধাভোগী ডিজিটাল লেনদেন এবং প্রধানমন্ত্রী স্বনিধি যোজনায় প্রাপ্ত ঋণের সুবিধা গ্রহণ করতে সহায়তা করেছেন, তাঁদের সম্বর্ধিত করা হয়।
প্রধানমন্ত্রী এক ট্যুইট বার্তায় বলেছেন:
"ইটাওয়ায় গৃহীত উদ্যোগটি অত্যন্ত প্রশংসনীয়! এই অনুষ্ঠানে যেসব সুবিধাভোগী ডিজিটাল লেনদেন এবং প্রধানমন্ত্রী স্বনিধি যোজনায় প্রাপ্ত ঋণের সুবিধা গ্রহণ করতে সহায়তা করেছেন, তাঁদের সম্বর্ধিত করা হয়েছে।"
(CG/CB/AS/
যুবওক্রীড়াবিষয়কমন্ত্রক
মহিলাদের ক্রীড়া কর্মসূচি
নয়াদিল্লি, ০২ ডিসেম্বর, ২০১৯
কেন্দ্রীয় যুব বিষয়ক ও ক্রীড়া মন্ত্রকের সমস্ত ক্রীড়া কর্মসূচিগুলিতে মহিলা অ্যাথলিটদের অংশগ্রহণের সমান সুযোগ-সুবিধা রয়েছে। মহিলাদের মধ্যে খেলাধুলার প্রসারে মন্ত্রক নির্দিষ্ট কিছু উদ্যোগ গ্রহণ করেছে। এরমধ্যে রয়েছে অনুর্ধ ১৭ মেয়েদের নিয়ে খেলো ইন্ডিয়া ফুটবল লীগ চালু করা। এছাড়াও বিশ্ব বক্সিং অ্যাসোসিয়েশন পরিচালিত নতুন দিল্লীতে মহিলা বক্সিং চ্যাম্পিয়ানশিপ ২০১৮ আয়োজনে বক্সিং ফেডারেশন অফ ইন্ডিয়াকে ৩ কোটি টাকা সহায়তা দেওয়া হয়েছে। খেলো ইন্ডিয়া কর্মসূচির অঙ্গ হিসেবে প্রতিভা অন্বেষণ ও উন্নয়ন কর্মসূচির আওতায় ২ হাজার ৭৪১ জন অ্যাথলিটের মধ্যে ১ হাজার ৩৪৪ জন মহিলাকে সহায়তা দেওয়া হয়েছে। রাজ্যসভায় আজ এক লিখিত জবাবে একথা জানান যুব বিষয়ক ও ক্রীড়া প্রতিমন্ত্রী শ্রী কিরেন রিজিজু। তিনি আরও জানান, খেলো ইন্ডিয়া কর্মসূচিতে ২০১৯-২০র ৩১ অক্টোবর পর্যন্ত ৩২১ কোটি ৩৮ লক্ষ টাকা খরচ করা হয়েছে। এছাড়াও স্পোর্টস অথরিটি অফ ইন্ডিয়াকে ৩২৮ কোটি ৪৯ লক্ষ টাকা দেওয়া হয়েছে। জাতীয় ক্রীড়া সংগঠনগুলিকেও গত ৩১ অক্টোবর পর্যন্ত ২৪৫ কোটি টাকার আর্থিক সহায়তা দেওয়া হয়েছে।
CG/BD/NS
(Visitor Counter : 41
জলশক্তি মন্ত্রক
জল জীবন মিশনের আওতায় জল সরবরাহের পরিমাপ ও পর্যবেক্ষণ
নতুন দিল্লি, ৩০ আগষ্ট, ২০২০
ভারত তথ্য প্রযুক্তি ইকো সিস্টেমে বিশ্বব্যাপী জায়গা করে নিয়েছে। দেশের গণ্ডী ছাড়িয়ে বিশ্বের বিভিন্ন প্রান্তে ভারতের তথ্য প্রযুক্তি সংস্থাগুলির চাহিদা ক্রমশই বাড়ছে। এই তথ্য প্রযুক্তি ক্ষেত্রকে এগিয়ে নিয়ে যেতে কেন্দ্রীয় সরকার আত্মনির্ভর ভারত, ডিজিটাল ইন্ডিয়া, মেক-ইন-ইন্ডিয়ার মতো উদ্যোগ গ্রহণ করেছে। এই উদ্যোগগুলিকে কাজে লাগিয়ে সরকার জল জীবন মিশনের আওতায় গ্রামাঞ্চলে পানীয় জল সরবরাহের পরিমাপ ও পর্যবেক্ষণের জন্য একটি আধুনিক গ্রামীণ জল সরবরাহ ইকো সিস্টেম তৈরি করবে।
কেন্দ্রীয় সরকারের অন্যতম জনকল্যাণমূখী কর্মসূচী হল জল জীবন মিশন। এই মিশনের আওতায় ২০২৪ সালের মধ্যে দেশের প্রতিটি গ্রামীণ পরিবারে ট্যাপ সংযোগের মাধ্যমে পানীয় জল পৌঁছে দেওয়ার লক্ষ্যমাত্রা নেওয়া হয়েছে। গ্রামীণ স্তরে পানীয় জল সরবরাহের ক্ষেত্রে দায়িত্ব থাকে স্থানীয় পঞ্চায়েত। তাই গ্রাম পঞ্চায়েত স্থানীয় এলাকায় পানীয় জল সরবরাহের পাশাপাশি জল সংরক্ষণ কিভাবে সম্ভব, সেই বিষয়টি খতিয়ে দেখতে পারে। এক্ষেত্রে জল সরবরাহের পরিমাপ ও নিরীক্ষণের জন্য একটি সংক্রিয় ব্যবস্থাপনার প্রয়োজন। এতে উন্নত প্রযুক্তির মাধ্যমে পরিষেবার মান সুনিশ্চিত করার সম্ভব হবে।
কেন্দ্রীয় সরকার দেশের সমস্ত গ্রামাঞ্চলকে অপ্টিক্যাল ফাইবার নেটওয়ার্কের মাধ্যমে সংযুক্ত করার লক্ষ্য নিয়েছে। এ প্রসঙ্গে প্রধানমন্ত্রী শ্রী নরেন্দ্র মোদী ইতিমধ্যেই ঘোষণা করেছেন যে আগামী ১,০০০ দিনের মধ্যে দেশের সমস্ত গ্রামগুলিকে ফাইবার নেটওয়ার্কের মাধ্যমে সংযুক্ত করা হবে। এ কাজে এগিয়ে এসেছে টেলিযোগাযোগ ও তথ্য প্রযুক্তি মন্ত্রক । গ্রামীণ ভারতে জল সরবরাহের পরিমাপ ও নিরীক্ষণের জন্য একটি প্রাথমিক পরিকল্পনা তৈরি করা হয়েছে। এই জন্য প্রযুক্তি বিশেষজ্ঞদের নিয়ে একটি কমিটি গঠন করা হয়েছে। কমিটিতে বিশিষ্ট শিক্ষাবিদ, প্রশাসক, প্রযুক্তি ও জল সরবরাহের সঙ্গে যুক্ত অন্যান্য সদস্যরাও রয়েছেন। এর পাশাপাশি বৈদ্যুতিক ও তথ্য প্রযুক্তি মন্ত্রক এবং জাতীয় জল জীবন মিশন যৌথভাবে ‘আধুনিক জল সরবরাহ পরিমাপ এবং পর্যবেক্ষণ ব্যবস্থাপনা’ বিষয়ের উপরেও একটি তথ্য প্রযুক্তি নির্ভর প্রতিযোগিতার আয়োজন করেছে। জল সরবরাহ, পরিমাপ ও নিরীক্ষণের জন্য সমস্ত রাজ্য সরকারগুলিকে এগিয়ে আসার আহ্বান জানানো হয়েছে। এক্ষেত্রে সমস্ত রাজ্য সরকারগুলি যুক্ত হলে জল সরবরাহের পরমাণ, গুণমান এবং জলের প্রয়োজনীয়তা সম্পর্কে সঠিক তথ্য পাওয়া সম্ভব হবে।
(CG/SS/SKD
জাহাজচলাচলমন্ত্রক
কলকাতা পোর্ট ট্রাস্টের নাম শ্যামাপ্রসাদ মুখোপাধ্যায়ের নামানুসারে করার প্রস্তাবটি অনুমোদন করলো কেন্দ্রীয় মন্ত্রিসভা
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে কলকাতা বন্দরের নাম পরিবর্তন করে শ্যামাপ্রসাদ মুখার্জী বন্দর নামকরণের প্রস্তাবটি অনুমোদিত হয়েছে।
কলকাতা পোর্ট ট্রাস্টের বোর্ড অফ্ ট্রাস্টিজ গত ২৫শে ফেব্রুয়ারি এই বন্দরের নাম পরিবর্তন করে শ্যামাপ্রসাদ মুখার্জী বন্দর করার প্রস্তাব অনুমোদন করে। বিশিষ্ট আইনজীবী, শিক্ষাবিদ, চিন্তাবিদ এবং জননেতা শ্রী মুখার্জী বহুমুখী প্রতিভার অধিকারী ছিলেন।
কলকাতা বন্দরের সার্ধ শতবার্ষিকী উদযাপনের উদ্বোধনী অনুষ্ঠানে ১২ই জানুয়ারি পশ্চিমবঙ্গের মানুষের ভাবাবেগের বিষয়টি বিবেচনা করে এই বন্দরের নাম পরিবর্তনের ঘোষণা করা হয়। ডঃ শ্যামাপ্রসাদ মুখার্জী ছিলেন জাতীয় একতা, বাংলার উন্নয়ন, শিল্পায়ন এবং এক দেশ এক বিচার ব্যবস্থার কট্টর সমর্থক।
পশ্চাদপটঃ
দেশে কলকাতা বন্দরই একমাত্র বৃহৎ নদী বন্দর। ১৮৭০ সালে ১৭ই অক্টোবর একটি ট্রাস্ট এই বন্দরের পরিচালনার দায়িত্ব নেয়। ১৫০ বছরের ইতিহাসে ভারতের ব্যবসা বাণিজ্য ও অর্থনীতির প্রবেশ দ্বার হিসেবে কলকাতা বন্দর গুরুত্বপূর্ণ ভূমিকা পালন করেছে। ভারতের স্বাধীনতা সংগ্রাম, প্রথম ও দ্বিতীয় বিশ্বযুদ্ধ, পূর্ব ভারত সহ সারা দেশের সামাজিক ও সংস্কৃতিক পরিবর্তনের সাক্ষী এই বন্দর।
সাধারণত, ভারতের প্রধান প্রধান বন্দরগুলি যে শহরে সেগুলি অবস্থিত, সেই শহরের নাম অনুসারে হয়ে থাকে। তবে, বিশিষ্ট নেতাদের ভূমিকার কথা স্মরণ করে কিছু কিছু ক্ষেত্রে কোনো কোনো বন্দরের নাম এই সব নেতাদের নাম অনুসারে করা হয়। ১৯৮৯ সালে সরকার নব সেবা পোর্ট ট্রাস্টের নাম জওহরলাল নেহেরু পোর্ট ট্রাস্ট করার সিদ্ধান্ত নিয়েছিল। ২০১১ সালে তুতিকোরিন পোর্ট ট্রাস্টের নামকরণ করা হয়েছিল ভি.ও চিদামবরানার পোর্ট ট্রাস্ট। তামিলনাড়ুর প্রাক্তন মুখ্যমন্ত্রী, বিশিষ্ট স্বাধীনতা সংগ্রামী শ্রী কে. কামরাজার-এর নাম অনুসারে এন্নোর পোর্ট লিমিটেডের নাম দেওয়া হয় কামরাজার পোর্ট লিমিটেড। সম্প্রতি ২০১৭ সালে, কান্দলা বন্দরের নামকরণ করা হয়েছে দীনদয়াল বন্দর। ভারতে অনেক জাতীয় নেতার নাম অনুসারে বিমানবন্দরের নামকরণ করা হয়েছে।
CG/CB/SKD
(
প্রধানমন্ত্রীরদপ্তর
আগামীকাল ওড়িশা এবং ছত্তিশগড় সফরে যাবেন প্রধানমন্ত্রী
নয়াদিল্লি, ২১ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আগামীকাল  ওড়িশা ও ছত্তিশগড় সফরে যাবেন।
তালচের সার কারখানার পুনরুজ্জীবনের কাজ শুরু করার প্রতীক হিসেবে সেখানে একটি ফলক উন্মোচন করবেন প্রধানমন্ত্রী। দেশে এটি প্রথম কারখানা যেখানে কয়লাকে গ্যাসে পরিণত করার মাধ্যমে সার প্রস্তুত করা হবে। সার ছাড়াও এই কারখানায় প্রাকৃতিক গ্যাসও উৎপাদন করবে যার ফলে দেশের শক্তির চাহিদা অনেকাংশে মেটানো সম্ভব হবে।
প্রধানমন্ত্রী এরপর ঝাড়সুগুদায় যাবেন। সেখানে ঝাড়সুগুদা বিমানবন্দরের উদ্বোধন করবেন তিনি। এই বিমানবন্দর চালু হলে ভারতের উড়ান মানচিত্রে পশ্চিম ওড়িশাও চলে আসবে এবং এর ফলে উড়ান প্রকল্পের আওতায় আঞ্চলিক বিমান সংযোগ ত্বরান্বিত হবে।
প্রধানমন্ত্রী একইসঙ্গে গর্জনবহাল কয়লা খনি এবং ঝাড়সুগুদা-বারাপালি-সারদেগা রেল সংযোগ জাতির উদ্দেশে উৎসর্গ করবেন। এছাড়া, একটি ফলক উন্মোচনের মাধ্যমে তিনি দুলাঙ্গা কয়লা খনিতে কয়লা উৎপাদন এবং সেখান থেকে কয়লা পরিবহণের সূচনা করবেন।
শ্রী মোদী এরপর ছত্তিশগড়ের জঞ্জির চম্পায় যাবেন। সেখানে ঐতিহ্যবাহী তাঁত এবং কৃষি সংক্রান্ত একটি প্রদর্শনী ঘুরে দেখবেন। জাতীয় সড়ক এবং পেন্দ্রা-অনুপ্পুর তৃতীয় রেললাইন সংক্রান্ত প্রকল্পেরও শিলান্যাস করবেন তিনি।
CG/SSS/DM/…
(Visitor Counter : 113
গ্রামোন্নয়নমন্ত্রক
দীনদয়াল অন্ত্যোদয় জাতীয় গ্রামীণ জীবন জীবিকা মিশন -এর আওতায় স্বনির্ভর গোষ্ঠীর মহিলা সদস্যদের জন্য ওভারড্রাফ্ট সুবিধা চালু করবে গ্রামোন্নয়ন মন্ত্রক
নতুন দিল্লি, ১৭ ডিসেম্বর, ২০২১
আজাদি কা অমৃত মহোৎসবের অঙ্গ হিসেবে কেন্দ্রীয় গ্রামোন্নয়ন মন্ত্রকের সচিব শ্রী নগেন্দ্র নাথ সিনহা আগামীকাল  দীনদয়াল অন্ত্যোদয় জাতীয় গ্রামীণ জীবন জীবিকা মিশন -এর আওতায় স্বনির্ভর গোষ্ঠীর মহিলা সদস্যদের জন্য ৫ হাজার টাকার ওভারড্রাফ্ট সুবিধা ব্যবস্থাপনার সূচনা করবেন। অনুষ্ঠানে ‘গ্রামীণ আর্থিক অন্তর্ভুক্তি’ শীর্ষক বিষয়ের ওপর ব্যাঙ্ক এবং বিভিন্ন রাজ্যের একাধিক আধিকারিক বক্তব্য রাখবেন। এদিনের অনুষ্ঠানে ২০২০-২১ সালের মধ্যে ডিএওয়াই-এনআরএলএম –এর আওতায় ব্যাঙ্কগুলিকে পরিষেবা দানভিত্তিক বার্ষিক পুরস্কারও দেওয়া হবে।
সমস্ত রাষ্ট্রায়ত্ত ব্যাঙ্ক এবং রাজ্য গ্রামীণ জীবন জীবিকা মিশনের সদস্যরা ভার্চুয়াল মাধ্যমে এই উদ্বোধন অনুষ্ঠানে যোগ দেবেন। ২০১৯-২০ অর্থ বর্ষে বাজেট বক্তৃতায় কেন্দ্রীয় অর্থমন্ত্রীর ঘোষণা অনুযায়ী গ্রামোন্নয়ন মন্ত্রকের আওতাধীন দীনদয়াল অন্ত্যোদয় যোজনা জাতীয় গ্রামীণ জীবন জীবিকা মিশনের অন্তর্ভুক্ত সুনির্দিষ্ট স্বনির্ভর গোষ্ঠীর মহিলা সদস্যদের জন্য ৫ হাজার টাকার ওভারড্রাফ্ট সুবিধা ব্যবস্থাপনা চালু করা হচ্ছে। গ্রামীণ এলাকায় স্বনির্ভর গোষ্ঠীর মহিলা সদস্যদের আর্থিক সুবিধার্থে এই উদ্যোগ নেওয়া হয়েছে। এতে ডিএওয়াই-এনআরএলএম –এর আওতায় স্বনির্ভর গোষ্ঠীর প্রায় ৫ কোটি মহিলা সদস্য উপকৃত হবেন।
মুম্বাইয়ের ইন্ডিয়ান ব্যাঙ্কস অ্যাসোসিয়েশনের অনুমোদন পাওয়ার পর চলতি বছরের ২৬ নভেম্বর সমস্ত ব্যাঙ্কে এই প্রকল্পটি কার্যকর করার পরামর্শ দেওয়া হয়েছে। এই প্রকল্পের সফল বাস্তবায়নের জন্য মন্ত্রক ইতিমধ্যে ব্যাঙ্কগুলির ঊর্ধ্বতন আধিকারিকদের সঙ্গে ভার্চুয়াল বৈঠক করেছে। রাজ্য গ্রামীণ জীবন জীবিকা মিশন ইতিমধ্যেই চালু করা হয়েছে। গ্রামীণ অঞ্চলের মহিলা স্বনির্ভর গোষ্ঠীর সদস্যরা এই সুবিধা পেতে প্রধানমন্ত্রী জনধন যোজনার আওদায় তাদের সেভিংস ব্যাঙ্ক অ্যাকাউন্ট খুলেছেন।
দীনদলায় অন্ত্যোদয় যোজনা – জাতীয় গ্রামীণ জীবন জীবিকা মিশন  হলো গ্রামোন্নয়ন মন্ত্রকের একটি জনকল্যাণমুখী কর্মসূচি। এর লক্ষ্য হলো দরিদ্র মহিলা স্বনির্ভর গোষ্ঠীর সদস্যদের সংগঠিত করার মাধ্যমে গ্রামীণ এলাকায় দারিদ্র দূরীকরণ এবং প্রয়োজনে তাদের ঋণ গ্রহণের ক্ষেত্রে সহায়তা দান। ২০১১ সালে জুন মাসে এই প্রকল্পটির সূচনা হয়। চলতি বছরের ১৫ ডিসেম্বর পর্যন্ত পাওয়া তথ্য অনুযায়ী ৭৩.৫ লক্ষ স্বনির্ভর গোষ্ঠীর আওতায় প্রায় ৮.০৪ কোটি গ্রামীণ মহিলা সদস্যদের সংগঠিত করা হয়েছে। ২০২৪ সালের মধ্যে প্রায় ১০ কোটি মহিলাকে এই স্বনির্ভর গোষ্ঠীর আওতায় সংগঠিত করা হবে বলে লক্ষ্যমাত্রা নেওয়া হয়েছে। চলতি আর্থিক বছরে ৩০ নভেম্বর পর্যন্ত ২৭.৩৮ লক্ষ স্বনির্ভর গোষ্ঠীকে ব্যাঙ্কের মাধ্যমে ৬২ হাজার ৮৪৮ কোটি টাকার ঋণ দেওয়া হয়েছে।
CG/SS/SKD/
(Visitor Counter : 316
রেলমন্ত্রক
রেল বোর্ডের চেয়ারম্যান হিসেবে বিনোদ কুমার যাদবের কার্যকালের মেয়াদ বৃদ্ধি হল আরও এক বছর
নয়াদিল্লি, ০১ জানুয়ারী, ২০১৯
১৯৮০ সালে আইআরএসইই অফিসার শ্রী বিনোদ কুমার যাদব আজ আরও এক বছরের জন্য রেল বোর্ডের চেয়ারম্যান হিসেবে দায়িত্ব গ্রহণ করলেন। মন্ত্রিসভার নিয়োগ সংক্রান্ত কমিটি রেল বোর্ডের চেয়ারম্যান হিসেবে তঁর কার্যকালের মেয়াদ এক বছর বৃদ্ধির প্রস্তাব অনুমোদন করে।
২০১৯-এর পয়লা জানুয়ারি শ্রী বিনোদ কুমার যাদব রেল বোর্ডের চেয়ারম্যান হিসেবে তাঁর কাজ শুরু করেছিলেন। এর আগে তিনি দক্ষিণ-মধ্য রেলের জেনারেল ম্যানেজারের দায়িত্ব সামলেছেন।
শ্রী যাদব অস্ট্রেলিয়ার লা ট্রোবে বিশ্ববিদ্যালয় থেকে বিজনেস অ্যাডমিনিস্ট্রেশনে স্নাতকোত্তর এবং এলাহাবাদ বিশ্ববিদ্যালয় থেকে ইলেক্ট্রিক্যাল ইঞ্জিনিয়ারিং বিভাগে স্নাতক ডিগ্রি লাভ করেছিলেন। তিনি বিভিন্ন সংস্হায় উচ্চপদে দায়িত্ব সামলেছেন। ভারতীয় রেলের বিভিন্ন গুরুত্বপূর্ণ পদের দায়িত্বও শ্রী যাদব পালন করেছেন।
SSS/CB/NS
(Visitor Counter : 75
কেন্দ্রীয়মন্ত্রিসভা
তথ্য ও যোগাযোগ প্রযুক্তির ক্ষেত্রে সহযোগিতার জন্য ভারত ও জাপানের মধ্যে সহযোগিতাপত্রটিকে কেন্দ্রীয় মন্ত্রিসভা অনুমোদন দিয়েছে
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে তথ্য ও যোগাযোগ প্রযুক্তি সংক্রান্ত বিষয়ে ভারত ও জাপানের মধ্যে দ্বিপাক্ষিক সহযোগিতা সংক্রান্ত সহযোগিতাপত্রটি স্বাক্ষরের অনুমতি দেওয়া হয়েছে।
এই সহযোগিতাপত্র, দুটি দেশের মধ্যে সহযোগিতাকে দৃঢ় করবে এবং যোগাযোগ ক্ষেত্রে পারস্পরিক স্বার্থ ও কৌশলগত উদ্যোগগুলিকে সাহায্য করবে। ভারত জাপানকে বিশেষ কৌশলগত এবং আন্তর্জাতিক ক্ষেত্রে অংশীদারের মর্যাদা দিয়ে থাকে।
এই সহযোগিতাপত্র স্বাক্ষরের ফলে দুটি দেশের মধ্যে ৫-জি নেটওয়ার্ক, টেলি-যোগাযোগ সুরক্ষা, সাবমেরিন কেবল, যোগাযোগ সংক্রান্ত সরঞ্জাম ও যন্ত্রপাতির শংসাপত্র প্রদান, ওয়্যারলেস এবং আইসিটি প্রযুক্তির অত্যাধুনিক ব্যবহার, জনসাধারণকে রক্ষা করা, বিপর্যয় ব্যবস্থাপনার সময় ত্রাণ সাহায্য, কৃত্রিম মেধা, ব্লক চেন, স্পেক্ট্রাম চেন, বহুস্তরীয় ক্ষেত্রে সহযোগিতা ইত্যাদি বিষয়ে একযোগে কাজ করতে সুবিধে হবে।
এই সহযোগিতাপত্রের ফলে ভারত, আন্তর্জাতিক মানের ব্যবস্থাপনায় অংশগ্রহণের সুযোগ পাবে এবং সেই সম্ভাবনা আরও বাড়বে। তথ্য ও যোগাযোগ প্রযুক্তির ক্ষেত্রে এই সহযোগিতার ফলে ভারতের তথ্য ও সংযোগ প্রযুক্তির পরিকাঠামো বৃদ্ধি করতে সুবিধা হবে। এছাড়াও, সাবমেরিন কেবল বসানোর কাজে নতুন নতুন প্রযুক্তির মাধ্যমে ভারতের মূল ভূখণ্ডের সঙ্গে প্রত্যন্ত অঞ্চলের যোগাযোগ ব্যবস্থা গড়ে তুলতে সুবিধা হবে। এই সহযোগিতাপত্রের আরেকটি লক্ষ্য হল, তথ্য ও সংযোগ প্রযুক্তিতে মানবসম্পদের দক্ষতা বৃদ্ধি করা, স্টার্ট-আপ অর্থাৎ, নতুন নতুন উদ্যোগ গড়ে তুলতে সাহায্য করা౼ যার ফলে, আত্মনির্ভর ভারত অভিযানের ক্ষেত্রে সুবিধা হবে।
CG/CB/DM
(
প্রধানমন্ত্রীরদপ্তর
ডঃ প্রমোদ কুমার মিশ্র প্রধানমন্ত্রীর প্রধান সচিবের দায়িত্ব গ্রহণ করলেন
নয়াদিল্লি, ১১ সেপ্টেম্বর, ২০১৯
ডঃ প্রমোদ কুমার মিশ্র প্রধানমন্ত্রীর প্রধান সচিব পদে নিযুক্ত হয়েছেন। তিনি আজ তাঁর কার্যভার গ্রহণ করেছেন।
ডঃ মিশ্র কৃষি, বিপর্যয় ব্যবস্থাপনা, বিদ্যুৎ, পরিকাঠামো সংক্রান্ত আর্থিক ক্ষেত্র এবং বিভিন্ন নীতি নির্ধারণ সংক্রান্ত দপ্তরে কর্মরত ছিলেন। গবেষণা, প্রকাশনা, নীতি নির্ধারণ ও কর্মসূচি বাস্তবায়নের ক্ষেত্রে তিনি তাঁর দক্ষতা দেখিয়েছেন। ডঃ মিশ্র এর আগে প্রধানমন্ত্রীর অতিরিক্ত প্রধান সচিব, কৃষি ও সহযোগিতা দপ্তরের সচিব, রাজ্য বিদ্যুৎ নিয়ন্ত্রণ কমিশনের চেয়ারম্যান পদে নিযুক্ত ছিলেন। কেন্দ্রের কৃষি ও সহযোগিতা দপ্তরের সচিব থাকার সময়ে তিনি রাষ্ট্রীয় কৃষি বিকাশ যোজনা এবং জাতীয় খাদ্য সুরক্ষা মিশনের বিভিন্ন উল্লেখযোগ্য সিদ্ধান্ত বাস্তবায়িত করেছেন।
২০১৪-১৯ সাল পর্যন্ত প্রধানমন্ত্রীর অতিরিক্ত প্রধান সচিব হিসেবে তিনি শীর্ষ স্তরে বিভিন্ন পদের নিয়োগের পাশাপাশি মানবসম্পদ ব্যবস্থাপনায় উল্লেখযোগ্য অবদান রেখেছেন।
আন্তর্জাতিক স্তরে চার বছর তিনি ব্রিটেনের ইনস্টিটিউট অফ ডেভেলপমেন্ট স্টাডিজে গবেষণা সংক্রান্ত কাজ করেছেন। এছাড়া, এশীয় উন্নয়ন ব্যাঙ্ক ও বিশ্ব ব্যাঙ্কের বিভিন্ন প্রকল্পের আলোচনা এবং বাস্তবায়ন, ইন্টারন্যাশনাল ক্রপ রিসার্চ ইনস্টিটিউট ফর সেমি-অ্যারিড ট্রপিক্স -র গভর্নিং বোর্ডের সদস্য হিসেবে ডঃ মিশ্র সফলভাবে কাজ করেছেন।
এ বছর বিপর্যয় ব্যবস্থাপনা সংক্রান্ত রাষ্ট্রসঙ্ঘের বিখ্যাত পুরস্কার ‘সাসাকাওয়া অ্যাওয়ার্ড’-এ তিনি ভূষিত হয়েছেন।
ডঃ মিশ্র অর্থনীতি/উন্নয়নমূলক পর্যালোচনা বিভাগে সাসেক্স বিশ্ববিদ্যালয় থেকে পিএইচডি করেছেন। এই একই বিশ্ববিদ্যালয় থেকে তিনি স্নাতকোত্তর ডিগ্রি লাভ করেছেন। ভারতে ১৯৭০ সালে সম্বলপুর বিশ্ববিদ্যালয়ের জি এম কলেজ থেকে অর্থনীতিতে সাম্মানিক স্নাতক স্তরে তিনি প্রথম শ্রেণীতে উত্তীর্ণ হন। ঐ বছর ওড়িশার সমস্ত বিশ্ববিদ্যালয়গুলি থেকে অর্থনীতিতে তিনিই একমাত্র প্রথম শ্রেণী অধিকার করেন। এরপর, দিল্লি স্কুল অফ ইকনমিক্স থেকে অর্থনীতিতে তিনি প্রথম শ্রেণীতে স্নাতকোত্তর ডিগ্রি লাভ করেন।
তাঁর উল্লেখযোগ্য প্রকাশনাগুলির মধ্যে রয়েছে :
· নতুন দিল্লির ন্যাশনাল ইনস্টিটিউট অফ ডিজাস্টার ম্যানেজমেন্ট থেকে ২০০৪ সালে প্রকাশিত ‘দ্য কচ্ছ আর্থকোয়েক ২০০১ : রিকালেকশন লেসেন্স অ্যান্ড ইনসাইট্স’।
· ব্রিটেনের অ্যালডারশট, অ্যাভেবারি থেকে ১৯৯৬ সালে প্রকাশিত ‘এগিকালচারাল রিস্ক, ইন্সিওরেন্স অ্যান্ড ইনকাম : আ স্টাডি অফ দ্য ইম্প্যাক্ট অ্যান্ড ডিজাইন অফ ইন্ডিয়াজ কম্প্রিহেন্সিভ ক্রপ ইন্সিওরেন্স স্কিম’।
· জাপানের টোকিও-র এশিয়া প্রোডাক্টিভিটি অর্গানাইজেশন থেকে ১৯৯৯ সালে প্রকাশিত ‘ডেভেলপমেন্ট অ্যান্ড অপারেশন অফ এগ্রিকালচারাল ইন্সিওরেন্স স্কিম্স ইন এশিয়া’র সম্পাদিত অংশ।
বিভিন্ন আন্তর্জাতিক সাময়িকপত্রের তিনি একজন নিয়মিত প্রবন্ধকার।
CG/CB/DM
(Visitor Counter : 106
প্রধানমন্ত্রীরদপ্তর
বায়ুসেনা দিবসে ভারতীয় বায়ুসেনা কর্মীদের শুভেচ্ছা প্রধানমন্ত্রীর
নয়াদিল্লি, ০৮ অক্টোবর, ২০২২
প্রধানমন্ত্রী শ্রী নরেন্দ্র মোদী বায়ুসেনা দিবসে ভারতীয় বায়ুসেনা কর্মী ও তাঁদের পরিবারকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “বায়ুসেনা দিবসে সাহসী বায়ুসেনা যোদ্ধা ও তাঁদের পরিবারের সদস্যদের জানাই আমার শুভেচ্ছা। নমঃ স্পৃশং দীপ্তম্ – এই লক্ষ্য সামনে রেখে বায়ুসেনা কর্মীরা দশকের পর দশক ধরে তাঁদের বিশেষ ক্ষমতা দেখিয়ে চলেছেন। দেশের নিরাপত্তাকে নিশ্চিত করতেছেন তাঁরা। এমনকি, তাঁরা বিপর্যয়ের সময় মানবিক সহায়তায় উল্লেখযোগ্য কাজও করেন”।
PG/PM/SB
(
প্রধানমন্ত্রীরদপ্তর
মিশরে বসবাসরত ভারতীয় সম্প্রদায়ের সদস্যদের সঙ্গে প্রধানমন্ত্রীর মতবিনিময়
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী মিশরে তার রাষ্ট্রীয় সফরের সময় ২৪শে জুন সে দেশে বসবাসরত ভারতীয় সম্প্রদায়ের সদস্যদের সঙ্গে সাক্ষাৎ করেছেন।
সাক্ষাৎকালে প্রধানমন্ত্রী ভারত – মিশর সম্পর্ককে আরো শক্তিশালী করে তুলতে তাঁদের অবদানের প্রশংসা করেন।
অনুষ্ঠানে ছাত্র-ছাত্রী, পেশাদার ব্যক্তিত্ব এবং ব্যবসায়ী সহ ৩০০র বেশি ভারতীয় সম্প্রদায়ের সদস্য উপস্থিত ছিলেন।
CG/CB/SFS
(
প্রতিরক্ষামন্ত্রক
ডিআরডিও এবং ভারতীয় নৌবাহিনী ওড়িশা উপকূলে স্বল্প পরিসরে ভূমি থেকে আকাশ মিসাইলের উলম্ব উৎক্ষেপণের সফল পরীক্ষা করেছে
নয়াদিল্লি, ২৩ আগস্ট, ২০২২
প্রতিরক্ষা, গবেষণা ও উন্নয়ন সংস্থা এবং ভারতীয় নৌবাহিনী আজ ২৩ আগস্ট ২০২২ ওড়িশা উপকূলে ইন্টিগ্রেটেড টেস্ট রেঞ্জ  স্বল্প পরিসরে ভূমি থেকে আকাশ মিসাইলের  উলম্ব উৎক্ষেপণের সফল পরীক্ষা করেছে। ভারতীয় নৌবাহিনীর একটি জাহাজ থেকে আকাশে মানব বিহীন দ্রুত ধাবমান একটি লক্ষ্যবস্তুর দিকে এই ক্ষেপনাস্ত্রটিকে উৎক্ষেপন করা হয়। রেডিও ফ্রিকোয়েন্সি  সিকার সজ্জিত ক্ষেপনাস্ত্রগুলি একবারে নির্ভুলভাবে লক্ষ্যবস্তুতে আঘাত হানে। ভিএল-এসআরএসএএম এই সিস্টেমটি সম্পূর্ণ দেশীয় প্রযুক্তিতে ডিআরডিও তৈরি করেছে।
এই উৎক্ষেপনের সময় এটির গতিপথ এবং পারদর্শিতার সূচকগুলি উড়ান তথ্যের মাধ্যমে খতিয়ে দেখা হয়। প্রতিরক্ষা, গবেষণা ও উন্নয়ন পরীক্ষাগার, আরটিআই, সিস্টেম ডিজাইন এবং নির্মাণের সঙ্গে জড়িত হায়দ্রাবাদ এবং পুনের রিসার্চ অ্যান্ড ডেভেলপমেন্ট ইঞ্জিনিয়ার, ডিআরডিও ল্যাবের উচ্চপদস্থ বিজ্ঞানীরা এই উৎক্ষেপনটি প্রত্যক্ষ করেন।
প্রতিরক্ষা মন্ত্রী রাজনাথ সিং ডিআরডিও এবং ভারতীয় নৌবাহিনী ও সংশ্লিষ্টদের ভিএল-এসআরএসএএম সফল পরীক্ষার জন্য প্রশংসা করেছেন। তিনি বলেছেন, এই ক্ষেপনাস্ত্রটি ভারতীয় নৌবাহিনীর নতুন শক্তি হিসেবে চিহ্নিত হবে।
প্রতিরক্ষা সচিব তথা ডিআরডিও-র প্রধান এই পরীক্ষার সঙ্গে যাঁরা নানাভাবে যুক্ত তাঁদের সকলকে অভিনন্দন জানিয়েছেন এবং বলেছেন যে এই পরীক্ষার মাধ্যমে ভিএল-এসআরএসএএম ব্যাবস্থার কার্যকারিতা প্রমানিত হল।
PG/AB/NS
(Visitor Counter : 126
রাষ্ট্রপতিরসচিবালয়
জওহরলাল নেহেরু বিশ্ববিদ্যালয় অন্তর্ভুক্তি, বৈচিত্র্য এবং শ্রেষ্ঠত্বের মিশ্রণকেই তুলে ধরে : রাষ্ট্রপতি কোবিন্দ
নয়াদিল্লী, ১৮ নভেম্বর, ২০২০
ভারতের সমস্ত অঞ্চল থেকে এবং সমাজের সর্বস্তরের শিক্ষার্থীরা জওহরলাল নেহেরু বিশ্ববিদ্যালয় -তে সমান শ্রেষ্ঠ সুযোগের পরিবেশে অধ্যায়ন করে থাকেন। এই বিশ্ববিদ্যালয়, অন্তর্ভুক্তি, বৈচিত্র্য এবং শ্রেষ্ঠত্বের মিশ্রণকেই তুলে ধরে বলে জানিয়েছেন রাষ্ট্রপতি শ্রী রামনাথ কোবিন্দ। জেএনইউ বিশ্ববিদ্যালয় আজ চতুর্থ বার্ষিক সমাবর্তন অনুষ্ঠান উপলক্ষ্যে এক ভিডিও বার্তায় একথা জানান তিনি।
রাষ্ট্রপতি বলেন, ভারতীয় সংস্কৃতির বিভিন্ন ছায়া জেএনইউ-তে প্রতিফলিত হয়েছে। এই বিশ্ববিদ্যালয় প্রাঙ্গনের বিভিন্ন ভবন, ছাত্রাবাস, সড়ক এবং সুবিধা কেন্দ্রগুলির নামকরণ ভারতীয় ঐতিহ্যকেই তুলে ধরেছে। এই ঐতিহ্য ভারতের সাংস্কৃতিক ও ভৌগলিক চিত্রকেই উপস্থাপন করে। জেএনইউ- উত্তরাধিকারদের এই ভাবধারাকে জোরদার করে তোলা অন্যতম প্রধান কর্তব্য বলে শ্রী কোবিন্দ জানান।
রাষ্ট্রপতি বলেন, জেএনইউ-র চমকৃত ফ্যাকাল্টি মুক্ত বিতর্ক ও ভিন্ন মতামতকে সম্মান প্রদান করেছে। এখানে শিক্ষার্থীদের শিক্ষণের বিষয়কে অংশীদার হিসেবে বিবেচনা করা হয়। উচ্চতর শিক্ষা কেমন হওয়া উচিত তা এখানে উঠে এসেছে। শ্রেণীকক্ষের বাইরে ক্যাফেটেরিয়া এবং ধাবাতে সবসময় প্রাণবন্ত আলোচনা চলে।
প্রাচীন ভারতের শিক্ষকতা ও গবেষণার গৌরবময় অতীতকে উল্লেখ করে রাষ্ট্রপতি বলেন, আজকের সংকট মোকাবিলায় আমরা তক্ষশিলা, নালন্দা, বিক্রমশিলা এবং বল্লভী বিশ্ববিদ্যালয় থেকে অনুপ্রেরণা অর্জন করতে পারি। অতীতে এই বিশ্ববিদ্যালয়গুলি গবেষণার উচ্চমান প্রতিষ্ঠা করেছিল। বিশ্বের বিভিন্ন প্রান্ত থেকে শিক্ষাবীদ ও শিক্ষার্থীরা জ্ঞান অর্জনের জন্য এই কেন্দ্রগুলিতে আসতেন। সেই প্রাচীন ব্যবস্থায় আধুনিকতার অনেক উপাদান ছিল। আর্যভট্ট, চরক, চানক্য, পানিনি, পতঞ্জলি, গার্গী, মৈত্রেয়ী এবং তিরুভাল্লুভারের মতো মহান বিদ্বান তৈরি হয়েছে এখান থেকেই। তাঁরা চিকিৎসা বিজ্ঞান, গণিত, জ্যোর্তিবিজ্ঞান, ব্যাকারণ এবং সামাজিক বিকাশে অমূল্য অবদান রেখে গেছেন। বিশ্বের অন্যান্য স্থানের লোকেরাও ভারতীয় এই পন্ডিতদের রচনা অনুবাদ করেছেন এবং জ্ঞানের অগ্রগতির জন্য এই শিক্ষাকে ব্যবহার করেছেন। আজকের ভারতীয় পন্ডিতদের এমন এক রূপ তুলে ধরা উচিত যা সমসাময়িক বিশ্বের সমস্যা মোকাবিলায় ব্যবহার করা যেতে পারে। জেএনইউ উচ্চতর শিক্ষার এমন কয়েকটি নির্বাচিত প্রতিষ্ঠানে মধ্যে রয়েছে যা বিশ্বব্যাপি তুলনামূলক শ্রেষ্ঠত্ব অর্জন করতে পারে।
কোভিড-১৯ মহামারীর বিষয়ে বক্তব্য রাখতে গিয়ে রাষ্ট্রপতি বলেন, এই মহামারীর কারণে বিশ্ব আজ সংকটে মধ্যে পরেছে। মহামারী ও মহামারী জনিত পরিস্থিতিতে জাতীয় শিক্ষা নীতি ২০২০ উচ্চশিক্ষা প্রতিষ্ঠানগুলিকে মহামারী, সংক্রমণ, চিকিৎসা, প্রতিষেধক এবং অন্যান্য বিভিন্ন ক্ষেত্রে নেতৃত্ব প্রদানের পথ দেখিয়েছে। সামাজিক বিষয়গুলির ওপর আরও বেশি অধ্যায়ণ প্রয়োজন বলে মত প্রকাশ করেছেন রাষ্ট্রপতি। তিনি আরও বলেন জেএনইউ-র মতো বিশ্ববিদ্যালয়গুলিকে একে অপরের সঙ্গে হাত ধোরে এই ব্যবস্থাপনায় উন্নতিসাধন করতে হবে এবং শিক্ষার্থী সম্প্রদায়ের মধ্যে উদ্ভাবনের বিষয়ে প্রচার চালাতে হবে।
প্রধানমন্ত্রীরদপ্তর
নরওয়ের প্রধানমন্ত্রীর রাষ্ট্রীয় সফরের সময় প্রধানমন্ত্রীর প্রেস বিবৃতির অনুবাদ
নয়াদিল্লি, ০৯ জানুয়ারি, ২০১৯
মাননীয়া,
প্রধানমন্ত্রী এরনা সোলবার্গ,
নরওয়ে থেকে ভারতে আসা বিশিষ্ট অতিথিবৃন্দ,
বন্ধুগণ,
স্টকহোমে গত বছর আমি যখন প্রধানমন্ত্রী সোলবার্গের সঙ্গে সাক্ষাৎ করি, তখন তাঁকে ভারত সফরের আমন্ত্রণ জানিয়েছিলাম। আজ তাঁকে ভারতে স্বাগত জানাতে পেরে আমি আনন্দিত।
এই প্রথম নরওয়ের কোনও প্রধানমন্ত্রী ভারতে এলেন। প্রধানমন্ত্রী সোলবার্গের সফর আরও একটি কারণে বিশেষ। কারণ, তিনি রাইসিনা ডায়লগের উদ্বোধনী অনুষ্ঠানে ভাষণ দেবেন। এজন্য আমি তাঁকে আমার আন্তরিক কৃতজ্ঞতা জানাই।
বন্ধুগণ,
২০১৭ সালে জি-২০ শিখর সম্মেলনের সময় আমি যখন প্রধানমন্ত্রী সোলবার্গের সঙ্গে সাক্ষাৎ করি, তখন তিনি আমাকে একটি ফুটবল উপহার দিয়েছিলেন। বিশেষভাবে বলতে চাই যে, গত বছরের গোল্ডেন বলটি নরওয়ে-কে উপহার দেওয়া হয়েছিল। কিন্তু, যে ফুটবলটি প্রধানমন্ত্রী আমাকে উপহার দিয়েছিলেন, তার দৃষ্টিভঙ্গী ছিল সম্পূর্ণ ভিন্ন। সুস্থিত উন্নয়নের লক্ষ্য পূরণের পরিচায়ক ছিল ঐ ফুটবল।
সফরকালে প্রধানমন্ত্রী সোলবার্গ ভারতে নরওয়ের নতুন সবুজ দূতাবাস উদ্বোধন করেছেন। বিশ্বের উন্নয়নে তাঁর প্রচেষ্টার কথা যতই বলি না কেন, কম হবে। “নরওয়ে – ভারত অংশীদারিত্বে উদ্যোগ” মা ও শিশুদের স্বাস্থ্য ক্ষেত্রে এক সফল যৌথ প্রয়াস চালাচ্ছে।
বন্ধুগণ,
বাণিজ্য ও বিনিয়োগ ভারত ও নরওয়ে সম্পর্কের এক গুরুত্বপূর্ণ দিক। আমি আনন্দিত যে, নরওয়ের ১০০টিরও বেশি কোম্পানির প্রতিনিধিরা এই সফরে প্রধানমন্ত্রী সোলবার্গের সঙ্গে ভারতে এসেছেন। ভারত – নরওয়ে বাণিজ্য শিখর সম্মেলনে ভারতের বাণিজ্যিক প্রতিনিধিদের সঙ্গে তাঁদের সফল আলোচনা হয়েছে। ভারতের প্রত্যক্ষ বিদেশি বিনিয়োগ নীতি থেকে নরওয়ের কোম্পানীগুলি উপকৃত হবে বলেই আমি বিশ্বাস করি।
বন্ধুগণ,
সমুদ্র অর্থনীতি ভারতের উন্নয়নের জন্য বিশেষ গুরুত্বপূর্ণ। ভারতের জনসংখ্যার ১৫ শতাংশই উপকূলবর্তী জেলাগুলিতে বসবাস করেন। আমাদের দ্বিপাক্ষিক সমুদ্র আলোচনা এই ক্ষেত্রে সহযোগিতা বাড়াতে সহায়ক হবে।
বন্ধুগণ,
আন্তর্জাতিক মঞ্চে ভারত এবং নরওয়ের মজবুত সহযোগিতা রয়েছে। রাষ্ট্রসঙ্ঘের নিরাপত্তা পরিষদের পুনর্গঠন, সন্ত্রাস মোকাবিলা সহ বিভিন্ন ক্ষেত্রে আমরা ঘনিষ্ঠভাবে কাজ করি। আজ আমরা আমাদের সহযোগিতার সব ক্ষেত্রগুলি পর্যালোচনা করেছি এবং তাদের আরও মজবুত করার লক্ষ্য স্থির করেছি।
মাননীয়া,
ভারত সফরের আমন্ত্রণ গ্রহণ করায় আমি আবারও আপনাকে আমার আন্তরিক কৃতজ্ঞতা জানাই। রাইসিনা ডায়লগে আজ সন্ধ্যায় আপনার বক্তব্য শোনার জন্য আমরা বিশেষভাবে আগ্রহী। আপনার ভারত সফর আনন্দময় ও সফল হোক – এই কামনা করি।
আপনাকে ধন্যবাদ।
PG/PM/SB
(Visitor Counter : 44
প্রধানমন্ত্রীরদপ্তর
কাবুল বিশ্ববিদ্যালয়ে জঙ্গীহানার ঘটনায় তীব্র নিন্দা প্রধানমন্ত্রীর
নয়াদিল্লি, ০২ নভেম্বর, ২০২০
প্রধানমন্ত্রী শ্রী নরেন্দ্র মোদী কাবুল বিশ্ববিদ্যালয়ে কাপুরুষোচিত জঙ্গীহানার তীব্র নিন্দা করেছেন।
প্রধানমন্ত্রী বলেছেন, “কাবুল বিশ্ববিদ্যালয়ে আজকের কাপুরুষোচিত জঙ্গীহানার তীব্র নিন্দা জানাই। আক্রমণের এই ঘটনায় হতাহতদের পরিবারগুলির প্রতি আমাদের সমবেদনা। সন্ত্রাসের বিরুদ্ধে আফগানিস্তানের অদম্য লড়াইয়ে আমাদের সমর্থন অব্যাহত থাকবে”।
CG/BD/SB
(